google/wiki40b huggingface dataset:
Rabies

Rabies, også kalt hundegalskap, er en infeksjon av rabiesvirus som kan opptre hos pattedyr. Den kan overføres til menneske på flere måter, men som oftest skjer det via spytt ved bitt fra en smitteførende hund. Smitte ved at virusholdig spytt kommer på slimhinner forekommer i sjeldne tilfelle. Virus kan ikke overføres gjennom hel hud.

Forekomst

Rabies forekommer i de fleste land i verden. Rev er den vanligste smittebæreren i Europa. Skandinavia, De britiske øyer, enkelte andre øyer, Australia, New Zealand og Antarktis er for tiden rabiesfrie. På fastlandet i Norge har det sjelden vært registrert rabies siden første halvdel av 1800-tallet, men det forekommer sporadisk på Svalbard blant dyr, senest i 2011 og 2018. Rabies ble påvist på Svalbard for første gang i 1980. Mulig smittespredning til Svalbard kan skje ved at rabiessmittede dyr kommer over isen fra Grønland eller Nordvest-Russland.
Det er viktig å ha god grensekontroll siden import av ett smittet kjæledyr kan ha store konsekvenser.

Arktis

Rabies er utbredt over det meste av Arktis (Alaska, Canada, Grønland, Nordvest-Russland), men lite tallmateriale er tilgjengelig. Fjellreven er hovedvert for en egen virusvariant knyttet til arktiske områder. Også en del andre arter, blant annet rødrev og mårhund, har vist seg å kunne fungere som hovedvert for dette viruset. I arktiske strøk og deriblant Svalbard er det fjellreven som regnes som viktigste smittereservoar. Andre dyrearter smittes sporadisk av reven.

Inkubasjonstid

Fra smitte til sykdommen bryter ut tar det vanligvis 2-8 uker, men ved stor smittedose kan det gå fortere, og i sjeldne tilfelle kan det ta år. Hvis ikke viruset straks vaskes ut av såret og behandling settes i gang, vil det formere seg og følge nervebanene til hjernen og ryggmargen og føre til hjernehinnebetennelse (meningitt) eller hjernebetennelse (encephalitt).

Symptomer

Et symptom er overfølsomhet og frykt for vann. Sykdommen begynner med smerter eller ubehag rundt stikkstedet, feber, hodepine og sykdomsfølelse. Deretter følger uro og angstanfall, krampeanfall og ofte perioder med voldsom (aggressiv) oppførsel. Mellom anfallene er pasienten klar og orientert. Hvis pasienten ikke dør under krampeanfallene, utvikles etterhvert koma og lammelser. Sykdommen varer sjelden mer enn 4-5 dager og er alltid dødelig med mindre man får behandling.

Vaksine

Det finnes effektive vaksiner mot rabies i dag, og dette er en av de tre sykdommene det stilles krav om at hund og katt skal være vaksinert mot før innførsel/tilbakeførsel til Norge. Vaksiner mot rabies og leptospirose finnes også som kombinerte vaksiner. Veterinærer kan gi råd om vaksinering.
David Coulthard

Williams

Coulthard startet karrieren i Formel 1 da han i 1993 ble testfører for Williams-Renault. Etter at Ayrton Senna omkom i 1994 overtok Coulthard plassen som andrefører i laget, selv om han i enkelte løp måtte overlate plassen til den tidligere verdensmesteren Nigel Mansell. Han kjørte hele 1995-sesongen for Williamslaget og vant sitt første løp, Portugal Grand Prix, dette året.

McLaren

Foran 1996-sesongen signerte Coulthard for McLaren og ble lagkamerat med Mika Häkkinen. I løpet av de seks sesongene de kjørte sammen var Häkkinen jevnt over raskere enn Coulthard og vant 20 løp og to verdensmesterskap, Coulthard vant halvparten og har en andreplass i sammendraget i 2001 som beste resultat.
I løpet av 2001-sesongen signerte McLaren den uerfarne Kimi Räikkönen og Coulthard fikk dermed en ny finne som lagkamerat fra 2002-sesongen. De tre neste sesongene vant Coulthard to løp, blant annet det prestisjetunge Monaco Grand Prix i 2002. Før 2005-sesongen signerte McLaren Juan Pablo Montoya som lagkamerat til Räikkönen og Coulthard måtte da finne seg et nytt lag.

Red Bull Racing

Til tross for mange spekulasjoner om at Coulthard ville legge opp signerte han for Red Bull Racing foran 2005-sesongen og ble da lagkamerat med Christian Klien. Coulthard fant seg godt til rette i det mer uortodokse og ungdommelige laget, på tross av sin forholdsvis høye alder. Han fikk blant annet beskjed fra lagledelsen at han ikke trengte å barbere seg hver dag, noe han var vant til fra McLaren. Etter dette har Coulthard ved flere anledninger hatt skjegg både under testing og løp. Han har to ganger forlenget kontrakten med Red Bull og skal ihvert fall kjøre for dem ut 2008-sesongen.
Under Monacos Grand Prix 2006 sikret han Red Bulls første topp-tre-plassering, med en tredjeplass. På seierspallen var Coulthard ikledd rød kappe, som en del av markedsføringen for filmen Superman Returns som hadde reklame på Red Bull sine biler i dette løpet.
I juli 2008 annonserte Coulthard at han ville legge opp som formel 1-fører etter 2008-sesongen.
Coulthard ble i dronningens fødselsdagsliste for 2010 utnevnt til medlem av Order of the British Empire for fortjenester av motorsport.
Koxbox

Koxbox er en dansk musikkgruppe dannet i 1990. De framstiller psykedelisk trance-musikk. Koxbox bestod opprinnelig av Peter Candy og Frank É. Madsen. I den senere tid har stort sett Frank É. Madsen opptrådt selv. Noen ganger har også produsenten Ian Ion blitt nevnt som medlem.

Historie

Etter at de hadde gitt ut noen singler, ble gruppen oppdaget av DJ Sven Väth, og de utga snart sitt første album Forever After på Väths selskap Harthouse. Gruppen utga senere to album: Dragon Tales og The Great Unknown. I 1998 forlot Candy Koxbox. Blue Room Released planla et konsertalbum med opptak fra en opptreden på Burning Man, men denne ble skrinlagt etter et svært begrenset testtrykk (et sted mellom 9 og 20 LPer ble trykket opp.
Dette markerte slutten for den opprinnelige besetningen, men Madsen og Ian Ion fortsatte å produsere. Allerede i 1997 hadde de omdøpt sin egen gruppe Psychopod til Saiko-Pod, og tatt en noe annerledes stil, kanskje best beskrevet som roligere og mere funky. I 2006, seks år etter The Great Unknown, kom Koxbox tilbake med U-Turn, sluppet på Twisted records. Dette nyeste albumet inneholdt samarbeider med noen av de mest etablerte artistene innen psykedelisk dance, som Joey Hinton og Merv Pepler (Eat Static, Ozric Tentacles), Frederic Holyszewski (Deedrah, Dado, Cypher, Transwave) og Serge Souque (Total Eclipse) blant andre.

Musikk

Koxbox er svært populære innen psytrance-scenen. Arbeidet deres var av eksepsjonell kvalitet, og de skilte seg ut fra de fleste andre grupper på den tiden. De hadde en innovativ lyd som gjør at musikken skiller seg ut for trente ører. De hadde en preferanse for rike, melodiøse melodier, og dette ble sterkt verdsatt på tiden da Goatrance var den mest populære psytrance-sjangeren.
De har remikset spor av Juno Reactor og Slinky Wizard.
Sporene «Fuel On», «Ambivalentino» og «Midnight Till The End» kan høres i den danske filmen Pusher. Sistnevnte spor var laget på bestilling for filmen.
Det finnes et musikkvideoklipp for sporet «Life is...», men det er svært vanskelig å få tak i. En forkortet (2 minutter og 33 sekunder lang) lo-fi RealMedia-versjon av klippet var gratis tilgjengelig for nedlasting ved nettstedet Blue Room Released i bandets seksjon. Domenet eies nå av plateselskapet M.E.L.T, og de gamle Blue Room-sidene, sammen med klippet, er utilgjengelige. Denne sjeldne filen sirkulerer dog fortsatt på fildelingsnettverk.
Heston flyplass

Heston flyplass – Heston Aerodrome, var en britisk flyplass vest i London som var i bruk mellom 1929 og 1946. Rester av flyplassen kan fremdeles sees i utkanten av Heston og Cranford i bydelen Hounslow.

Historie

Heston Aerodrome ble tatt i bruk i 1929 av flyklubber og enkelte private aktører som etterhvert etablerte seg og som prøvde seg i å konkurrere med Imperial Airways, Heston hadde gunstig beliggenhet og tok fordeler av det. De første som benyttet Heston var «Spartan Airways» med en daglig rute til Isle of Wight. I 1935 ble Heston base for British Airways Ltd. I 1937 ble flyplassen kjøpt opp av luftfartsministeriet og utviklet til å bli nesten like stor som Croydon Airport, og da som Londons flyplass nr. 2 på den tid. Ved utbruddet av andre verdenskrig ble det slutt med all sivilflyvning på Heston.

Krigsårene

Heston opphørte som sivil flyplass sommeren 1940 og de selskaper som fremdeles opererte ble flyttet over til Gatwick. Under andre verdenskrig var flyplassen base for RAF som hadde Spitfires og Hurricanes stasjonert der. RAF benyttet Heston sammen med det amerikanske flyvåpen som opererte Flying Fortress der.

Etterkrigsårene

Etter krigen ble Heathrow valgt som Londons hovedflyplass. Hestons beliggenhet og den omkringliggende bebyggelse gjorde at Heston ikke hadde muligheter for å bygges ut til de krav som måtte stilles til en hovedflyplass.

I dag

Mye av det som tidligere var Heston Airport er nå utbygget. Det som minner om at det har vært en flyplass der er gate- og veinavnene som er luftfartsrelaterte, slike som Brabazon Road, Sopwith Road, Whittle Road og Bleriot Road, som alle ligger midt i mellom Heston og Heathrow.
Kanskje Heston vil huskes best for en septemberdag i 1938 da den britiske statsminister Neville Chamberlain kom tilbake til Heston etter å ha møtt Adolf Hitler for samtaler om det som er blitt kjent som Münchenavtalen. Historiebøkene viser bilder av Chamberlain på flyplassen, foran flyet. Chamberlain vifter med et papirark og skal ha sagt at nu blir det «Fred i vår tid»
Torsten og Wanja Söderbergs pris

Torsten og Wanja Söderbergs pris er en nordisk pris for utmerket design og kunsthåndverk. Prisen ble innstiftet "för att åt Röhsska museet i Göteborg ge möjlighet att till främjandet av konsthantverk och konstindustri i Norden utdela en årlig belöning för nyskapande och framstående gärning inom konsthantverk och design". Prissum er på 1 million svenske kroner.
Prisen ble innstiftet i 1992 og ble utdelt første gang i 1994. I forbindelse med utdelingen gis vinneren anledning til å stille ut separatutstilling på Röhsska museet. Prisen deles ut av Torsten och Ragnar Söderbergs stiftelser.
Oslo Sparebank

Oslo Sparebank var Norges første sparebank, grunnlagt i Christiania i 1822 under navnet Christiania Sparebank. Banken skiftet navn i 1926, etter at Kristiania hadde skiftet navn til Oslo.

Bygninger

Etter å ha holdt til i den gamle rådhusbygningen i de første årene, flyttet banken i 1832 til et leid lokale i Kongens gate. I 1841 flyttet den videre til overlærer Møllers gård på hjørnet av Kirkegaten og Tollbodgaten, før den i 1854 kunne flytte inn i sin egen gård, den nyoppførte Akersgaten 6 / Øvre Slottsgate 3. I 1897 ble bygningen ombygget etter en tegning av arkitekt Nissen. I mellomtiden var det blitt opprettet avdelingskontorer flere steder i byen; i 1911 var det syv av dem.
August Rathke

Liv og virke

Rathke var leder for den kommunistiske motstandsbevegelsens ungdomsbevegelse i Bergensområdet. Han var også redaktør for NKPs illegale avis Fortroppen. Lokalt samarbeidet kommunistene og Milorg, og Rathke ble leder for organisasjonens aksjonsgruppe Saborg. 24. januar 1945 dro han til England for å få opplæring. Der ble han innrullert i Kompani Linge.
Etter krigen deltok han i Norges Kommunistiske Ungdomsforbund og sto i 1946 som redaktør for NKUs tidsskrift Unge Viljer.
Senere ble han aktiv i Arbeiderpartiet og etter hvert et framtredende medlem. Fra 1960 var han i flere perioder medlem av Bergen bystyre og formannskap. Fra 1984 til 1995 var han medlem av Hordaland fylkesting og fylkesutvalg. Han ledet også Arbeiderpartiets gruppe på fylkestinget. Rathke er blant dem som har blitt æresmedlem i partiet.
Etter krigen studerte Rathke juss, og ble cand.jur. i 1951. Han var byrettsdommer fra 1975 til 1984, og byrettsjustitiarius i Bergen fra 1984 til 1995.
Han har arbeidet hos Fylkesmannen i Bergen, vært rådmann i Laksevåg og kommunaldirektør i Bergen.
Fra 1975 var krigsveteranen Rathke redaktør av Lingeavisen.

Utmerkelser

Rathke er tildelt Kongens fortjenstmedalje og Deltagermedaljen. Han har mottatt britiske 1939–1945 Star og Defence Medal. Rathke er tildelt Norges Forsvarsforenings hederstegn og Kommunenes Sentralforbunds hederstegn. I 2015 ble Rathke tildelt Regjeringens minnemedalje for innsats under andre verdenskrig. I 2017 mottok Rathke Stiftelsen Espeland fangeleirs pris for sin livslange kamp mot dehumaniserende krefter.
Rathke er æresmedlem av Bergens Forsvarsforening.
Kaifu

Kaifu (kinesisk: 开福区; pinyin: Kāifú Qū) er et bydistrikt i Changsha, i provinsen Hunan.
Det har et areal på 187 km² og teller ca. 400 000 innbyggere (2003).
Biljard under Asialekene 2002

Biljard under Asialekene 2002. Biljard var en av sportene under de fjortende Asialekene som ble arrangert i Busan i Sør-Korea. Det var andre gangen som biljard var med på programmet i Asialekene. Turneringene ble avviklet 1. til 8. oktober 2002. Det var i alt ti turneringer, alle for menn. 132 utøvere fra 21 nasjoner deltok.
Svend Grundtvig

Kulturkanonen

Folkemelodien «Det var en lørdag aften» fra Højskolesangbogen gjendiktet av Svend Grundtvig er tatt opp i den danske kulturkanonen.
Arendal fengsel

Arendal fengsel, eller Arendal Kretsfengsel, er et fengsel med høyt sikkerhetsnivå i Arendal som er underlagt Kriminalomsorgens region sørvest. Fengselet har ordinær kapasitet på 32 plasser (kun menn). Arendal fengsel har i tillegg tre avdelinger med lavere sikkerhetsnivå. Avdeling Håvet ligger i tilknytningen til fengselet og har ordinær kapasitet på 13 plasser, avdeling Kleivgrend med ordinær kapasitet på 28 plasser samt avdeling Evje med 20 plasser.

Historie

Fengselet ble åpnet 1862 som Arendal Distriktfængsel. Distriktet fengselet omfattet var «Nedenæs Amtst Landdistrikt, byene Østerrisør Arendal og Grimstad, samt Ladestederne Lillesand og Tvedestrand». Fengselbestyrer var i lang tid politimesteren i byen. Fengselets eldste bygninger er oppført i tegl, i nyromansk stil.
Arendal fengsel ligger i øvre del av bydelen Blødekjær. Da fengselet ble bygd midt på 1800-tallet var dette utenfor bygrensen, i landkommunen Østre Moland. Fengselet var ett av mange fengsler som ble oppført på denne tiden, som følge av «Lov om Fængselsæsenet af 13de Oktober 1857».
Hestesport under Sentralamerikanske og karibiske leker 1998

Hestesport under Sentralamerikanske og karibiske leker 1998. Hestesport var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var niende gangen som hestesport var med i de sentralamerikanske og karibiske leker. Mexico ble beste nasjon med tre gullmedaljer foran Colombia med to.
Hjørnesteinsbedrift

En hjørnesteinsbedrift er en «bedrift av vesentlig betydning for det sted der den ligger.» Hjørnesteinsbedrifter kan være avdelinger av større virksomheter plassert på mindre steder, eller de kan være uavhengige av andre virksomheter. De kan være i både i privat og offentlig eie, og kan, men behøver ikke, ha overskudd som målsetning.
Biff

Biff er en matrett hvor kjøttskiver fra okse stekes eller grilles og serveres med tilbehør.
Biff som på engelsk kalles steak (uttales steik) er det samme som det skandinaviske ordet steik [stæik].
Retten serveres normalt med en eller annen type tilberedte poteter, eller ris og pasta, som er mer uvanlig i Norge. Vanlig tilbehør er grønnsaker, stekt løk, mais, ulike typer kryddersmør og sauser.
Angorakanin

Angoraull

Angora var opprinnelig navnet på den tyrkiske hovedstaden Ankara, men i 1930 byttet denne navn. Betegnelsen beskriver dyr med en spesiell type dunet, lang pels med ekstra god isoleringsevne. Mange andre dyr forbindes også med angora, som tyrkisk angora (katterase), angoramarsvin og angorageit, men angoraull (også kalt angora-fiber) produseres i hovedsak av angorakanin, siden ullen fra angorageita kalles mohair. Storparten av angoraullen på markedet stammer fra asiatisk oppdrett.
LO-borgen (Stockholm)

LO-borgen (opprinnelig Carlbergska huset), er en bygning oppført i 1899 etter tegninger av Ferdinand Boberg. Bygningen ligger på Barnhusgatan 18 ved Norra Bantorget i Stockholm. Bobergs oppdragsgiver var trevarehandleren Gustaf Carlberg.
Opprinnelig innehold bygningen paradeleiligheter og lokaler for Kungliga Vetenskapsakademiens nobelkomitéer. Da nobelkomittéene flyttet ut i 1909 flyttet Svenska akademiens Nobelbibliotek inn og var der frem til 1921.
Huset ble overtatt av LO i 1926 og bygget om til kontorer ved arkitekt Sven Wallander. Det nye inngangspartiet ble samtidig smykket ut med veggfresker med arbeidermotiver av Olle Hjortzberg. LO har siden dette hatt sitt sete på adressen og har gitt bygningen sitt nåværende navn.
Glenea

Utseende

Middelsstore (ofte 10-20 millimeter), sylindriske trebukker, gjerne brokete fargede. Antennene er oftest noe kortere enn kroppen. Kroppen er jevnbred, ofte med flekker og tegninger i hvitt eller gult, metalliske farger forekommer også.

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Slekten er utbredt i Sørøst- og Øst-Asia.
St. Kliment Ohridski (forskningsstasjon)

St. Kliment Ohridski (База св. Климент Охридски, Baza Sv. Kliment Ohridski \'ba-za sve-'ti 'kli-ment 'o-hrid-ski\) er en bulgarsk forskningsstasjon i Antarktis, beliggende på sørsiden av Livingston Island i øygruppa Sør-Shetlandsøyene. Basen er kalt opp etter den lærde Klement av Ohrid (840–916), Bulgarias første erkebiskop.

Historie

Etter et mislykket ilandstigningsforsøk på Cape Vostok på Alexander Island, ble to prefabrikkerte hytter satt opp på Livingston Island mellom 26. og 29. april 1988 av en bulgarsk firemannsgruppe med støtte fra det sovjetrussiske forskningsskipet «Mikhail Somov». Bygningene ble senere pusset opp og innviet som permanent base den 11. desember 1993.
Et utvidelsesprogram ved St. Kliment Ohridski foregikk fra 1996 til 1998, inkludert oppsetting av en ny flerbruksbygning. I 2003 ble St. Ivan Rilski-kapellet bygget som det første ortodokse byggverk i Antarktis. Et postkontor for det bulgarske postvesen har vært i drift ved St. Kliment Ohridski siden 1994/95.
Basen besøkes jevnlig av representanter for institusjonene som er ansvarlige for Bulgarias aktiviteter i Antarktis, og president Georgi Parvanov besøkte basen i januar 2005.

Bruk

Personell og last fra forsyningsskip blir losset av gummibåter på stranden, om lag 300 meter fra stasjonen. Det ligger også en landingsplass for helikopter i nærheten. En rekke ruter leder fra basen til andre områder av Livingston Island, både kystområder og innlandsområder. Den spanske stasjonen Juan Carlos I ligger 2,7 kilometer lenger sør-sørvest, og kan nås enten sjøveien eller via en 5,5 kilometer lang rute over land.
Basen benyttes av vitenskapsmenn fra Bulgaria og andre nasjoner for forskning innen geologi, biologi, glasiologi, topografi og geografiske informasjonssystemer.
St. Kliment Ohridski besøkes av cruiseskip fra Hannah Point, et av de mest populære turistmålene i Antarktis, som ligger 12 kilometer lenger vest.
Ståle Still Yo!

Ståle Stiil Yo! er et musikkalbum med Ståle Stiil, utgitt i 1992. Dette er hans første og hittil siste plate.
Chloridolum

Utseende

Middelsstore til nokså store, slanke og langbeinte, mørkt, vanligvis grønnlig metallisk fargede trebukker. Antennene er tynne og gjerne lengre enn kroppen. Hodet er litt snuteformet forlenget. Pronotum er avrundet sekskantet med en liten, butt tann på hver side. Dekkvingene er avsmalnende bakover, rundede i spissen. Beina er lange, bakbeina noe fortykkede.

Levevis

Larvene utvikler seg i ved av løvtrær.

Utbredelse

Slekten er utbredt i Sørøst-Asia.
Den Norske Skiskole

Den Norske Skiskole (stiftet 1952) er en organisasjon for instruktører og lærere innen ski og snøbrett. Organisasjonen formidler kurs og sertifiserer skiinstruktører og -lærere. Den norske skiskole er tilknyttet  International Ski Instructor Association (ISIA) og International Verband der Schneesport-Instruktoren (IVSI).
Forskjellen mellom skiinstruktør og skilærer er selve utdanningen. Ifølge norske regler er man skiinstruktør etter gjennomført Skiinstruktør I-kurs, med varighet typisk seks dager. Skiinstruktør II-kurs er gjerne åtte dager langt og tar for seg egenferdigheter og skiinstruktørrollen i detalj. Som skilærer følger man et grundig undervisningsopplegg over en hel sesong, og avsluttes med praktisk og teoretisk eksamen.
Skiinstruktør/-lærer er forskjellig fra skitrener, da skitrener dreier seg om prestasjonsutvikling, mens skiinstruktørens/-lærerens oppgave å utvikle og oppnå skiglede og trygghet i skibakken.
Tennis under Stillehavslekene 2007

Tennis under Stillehavslekene  2007. Tennis var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var trettende gangen som tennis var med på programmet under stillehavslekene. Det var sju turneringer, single, double og lagkonkurranser for både kvinner og menn og en mixeddoubleturnering. Ny-Caledonia ble beste nasjon med tre gullmedaljer foran Samoa som også vant tre gull.
Pang Wei

Privatliv

I 2009 giftet han seg med Du Li.
Coloradia hoffmanni

Utseende

Middelsstore (vingespenn 60-80 millimeter), grå påfuglspinnere. Forvingene er gråspraglete uten påfallende tegninger. Bakvingene har vanligvis et anstrøk av rosa.

Levevis

Hos denne slekten lever larvene helst på trær i furuslekten (Pinus), men de kan også forekomme på løvtrær. Larvene lever gjerne selskapelig, i alle fall som unge. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.
Tross neslehårene har larver av Coloradia pandora blitt samlet inn til mat av paiute-stammen i USA. Larvene må gjennom en omfattende behandling før de kan spises.

Utbredelse

Arten finnes i Mexico.
Oulun Palloseura

Oulun Palloseura, eller OPS Oulu, er et finsk fotballag som holder til i byen Uleåborg. Klubben ble grunnlagt i 1925.
Klubben spiller i Kakkonen ligaen, som er den tredje høyeste divisjonen i landet. I 2006 ble klubben nr. 11 på dette nivået.
De har spilt i Serievinnercupen 2 ganger. Ved begge tilfellene ble de slått ut av Liverpool. I sesongen 1980/1981 spilte klubben 1-1 i Finland, men tapte hele 1-10 på Anfield, som fremdeles i 2007 ligger på delt 4.-plass over Liverpools største seiere gjennom tidene.
Året etter tapte laget 0-1 i Finland, og fikk nok et stygt resultat i England i 0-7 tapet.
Elissar Zakaria Khoury

Biografi

Elissar Zakaria Khoury har libanesisk far og syrisk mor. Hun vokste opp i  Bekaadalen i Libanon. Hun tok en grad i statsvitenskap fra det libanesiske universitetet. Hun er maronittisk katolikk. Elissas far, Zakaria Khoury, som studerte og lærte arabisk litteratur, døde av kreft i 2004. Hun har 3trebrødre og to søstre. Broren Kamel Khoury er DJ.